ظفر اقبال

ظفر اقبال (جم: 27 ستمبر، 1932ء) پنجاب پاکستان دے مشہور پنجابی تے اردو شاعر تے کالم لکھاری نیں ۔ اوہناں دے پُتر آفتاب اقبال مشہور ٹیلی وژن اینکر ، سوجھواݨ ، کالم لکھاری تے صحافی نیں ۔

 مُڈھلا جیون 
ظفر اقبال 27 ستمبر 1932ء نوں بہاول نگر، پنجاب وچ پیدا ہوئے ۔ اوہناں دے والد پنڈ چک نمبر 49/3R ضلع اوکاڑا دے اک معزز زمیندار سن ۔ 

 پڑھائی 
ظفر اقبال نے مُڈھلی پڑھائی بہاول نگر توں ای کیتی تے میٹرک ایم سی ہائی سکول اوکاڑا توں 1950 وچ کیتا ۔ انٹرمیڈیئٹ ایف سی کالج لہور تے گریجوئیشن گورنمنٹ کالج لہور توں کیتی ۔ ظفر اقبال نے ایل ایل بی دا امتحان لاء کالج پنجاب یونیورسٹی توں پاس کیتا ۔

 وکالت 
وکالت دا امتحان پاس کرن مگروں اوہناں نے اوکاڑا کچہری وچ پریکٹس شروع کر دِتی ۔ اوہ اک وار اوکاڑا بار ایسوسی ایشن دے صدر بݨے ۔ پہلاں اوہناں نے اوکاڑے فیر لہور وچ 2003 تک بحیثیت اٹارنی پریکٹس کیتی ۔

 کالمز 
ظفر اقبال دے وکھو وکھ اخباراں وچ 'دال دلیا' دے سرلیکھ ہیٹھ چھپݨ آلے کالم اپݨے پڑھݨہاراں دا کُھلا پسار رکھدے نیں ۔ ظفر اقبال دو وار اوکاڑا پریس کلب دے صدر رہ چکے نیں ۔ 

 شاعری تے ادبی خدمات 
ظفر اقبال اک مشہور پنجابی تے اردو شاعر نیں ۔ پرائمری سکولنگ ویلے ای اوہناں دا دھیان تے رجحان شاعری ول ہوگیا سی ۔ اوہناں دے استاد نور احمد انجم قریشی آپ وی شاعر سن تے پڑھیار نیاݨےآں نوں وی املاء دے طور تے شعر لکھ کے دیندے سی ۔ شفیق الرحمان دیاں لِکھتاں پڑھ کے اوہناں وچ لکھݨ دی تحریک پیدا ہوئی ۔ اوہناں نے غزل دے پیرائے وچ فنی تے موضوعاتی پدھر اُتے روایت توڑن دے حوالے نال اپݨی اک وکھری تے بھرویں پچھاݨ بنائی ۔  1973 وچ اوہناں نے پہلا کالم سرور سکھیرا دے پرچے دھنک وچ لکھیا ۔
کلاسیکی شاعرااں توں اُلٹ ظفر دی شاعری محبت نوں مافوق الفطرت دے بجائے سائنسی تے جسمانی طور تے پیش کردی اے ۔ ڈاکٹر تبسم کاشمیری نے اوہناں نوں 20 ویں صدی دی ادب دی تجدید قرار دتا ۔ سابق وزیر اعلا پنجاب ، حنیف رامے اوہناں نوں  نویں ڈھنگ تے نویں تصوراں دا شاعر کہندے سی ، اوہ آپ وی اک لکھاری تے ادبی نقاد سی ۔
ظفر اقبال 16 فروری 1995 توں 1 مارچ 1997 تک اردو سائنس بورڈ دے آگو رہ وی چکے نیں ۔

 لِکھتاں 

 شاعری دے مجموعے 
 پنڈوکڑی
 تمیجد
 تقویم
 تشکیل
 تجاوز
 توارد
 تساہل
 ہائے ہنومان
 اب تک
 خشت زعفران
 اطراف
 گُلِ آفتاب
 ہرے ہنھیرے

 کتاباں 
 آبِ رواں
 گُلِ آفتاب
 رطب و یابس
 غبار آلود سِمتوں کا سراغ
 سرِ عام
 عیب و ہُنر
 وہم و گماں

 اعزازات 
صدر پاکستان نے اوہناں دی سلاہݨ جوگ خدمات اُتے 1999 وچ اوہناں نوں پرائڈ آف پرفارمنس عطا کیتا ۔ 2014 وچ صدر پاکستان ولوں اوہناں نوں ہلال امتیاز نال نوازیا گیا ۔

 پنجابی شاعری دی اک جھات 

<div style="background-color:#FEFEFA; border:0.4em solid #FEFEFA; padding:0 0.3em;">
پنجابی نظم
<span style="white-space:nowrap;">
</span>

<div style="background-color:#ADD8E6; border:0.4em solid #ADD8E6; padding:0 0.3em;">
اوہ مونھ زور ہوا دا لہرا، میں دیوے دی لَمب ۔  ۔ جیوں جیوں میرے نیڑیوں لنگھے، تیوں تیوں جاواں کَمب
<span style="white-space:nowrap;">
</span>
<div style="background-color:#FFE5B4; border:0.4em solid #FFE5B4; padding:0 0.3em;">
سارے باغ وچ پیا رہیا اوہدی خُشبو دا شور ۔  ۔  گھاء وچ ستا سی طوطے دا ٹُکیا ہویا اَمب
<span style="white-space:nowrap;">
</span>
<div style="background-color:#ADD8E6; border:0.4em solid #ADD8E6; padding:0 0.3em;">
نہ بدل اسماناں اُتے، نہ زمیناں تے پاݨی ۔  ۔ مینوں پھیتی پھیتی کر گئی کیہڑے مینھ دی جَھمب
<span style="white-space:nowrap;">
</span>
<div style="background-color:#FFE5B4; border:0.4em solid #FFE5B4; padding:0 0.3em;">
فرشاں تے عرشاں دے پینڈے مُک گئے جد دا میں ۔  ۔ اپݨے بوہے تے آ بیٹھا توڑ کے اپݨے کَھمب
<span style="white-space:nowrap;">
</span>
<div style="background-color:#ADD8E6; border:0.4em solid #ADD8E6; padding:0 0.3em;">
میں پہیے دے تھلے، گھوڑا نہر وچ ڈِگھ پیا ۔  ۔ ایسے پُل اُتے آ ٹُٹݨا سی ٹانگے دا بَمب
<span style="white-space:nowrap;">
</span>

گٹھ:پنجابی شاعر
گٹھ:پنجابی لکھاری
گٹھ:پنجابی مسلمان
گٹھ:پنجابی شخصیتاں
گٹھ:پنجابی لوک